వారెన్ విస్‌నెస్కీ

వారెన్ ఆంథోనీ విస్‌నెస్కీ (జననం 1969, ఫిబ్రవరి 19) న్యూజీలాండ్ మాజీ క్రికెటర్. 2000లో మూడు వన్డే ఇంటర్నేషనల్స్ ఆడాడు. ఓపెనింగ్ లేదా ఫస్ట్-చేంజ్ బౌలర్ గా, లోయర్-ఆర్డర్ బ్యాట్స్‌మెన్ గా రాణించాడు.

క్రికెట్ రంగం 
1992 నుండి 1996 వరకు సెంట్రల్ డిస్ట్రిక్ట్‌ల తరపున 1996 నుండి 2004 వరకు కాంటర్బరీ కొరకు ఫస్ట్-క్లాస్ క్రికెట్ ఆడాడు. 2000-01లో ఆక్లాండ్‌పై కాంటర్‌బరీ తరపున 151 పరుగులకు 7 వికెట్లు తీసుకోవడం అత్యుత్తమ ఫస్ట్-క్లాస్ బౌలింగ్ గణాంకాలుగా ఉన్నాయి. 1997–98లో షెల్ ట్రోఫీ ఫైనల్‌లో, 89 పరుగులు చేసి నాటౌట్ గా నిలిచి, న్యూజిలాండ్ ఫస్ట్-క్లాస్ క్రికెట్‌లో 11వ నంబర్ బ్యాట్స్‌మెన్‌గా కొత్త రికార్డును నెలకొల్పాడు. ఇతను, లీ జెర్మన్ 143 నిమిషాల్లో పదో వికెట్‌కు 160 పరుగులు జోడించారు.

హాక్ కప్‌లో తార్నాకి తరపున కూడా ఆడాడు. 2004లో క్రికెట్ లోని అన్ని ఫార్మాట్ల నుండి రిటైర్ అయ్యాడు.

2010, 2011లలో క్రైస్ట్‌చర్చ్ భూకంపాలు సంభవించిన సమయంలో క్రైస్ట్‌చర్చ్‌లోని సహాయక బృందాలలో ముఖ్యమైన సభ్యుడిగా ఉన్నాడు.

మూలాలు

బాహ్య లింకులు 
 

న్యూజీలాండ్ వన్డే క్రికెట్ క్రీడాకారులు
న్యూజీలాండ్ క్రికెట్ క్రీడాకారులు
జీవిస్తున్న ప్రజలు
1969 జననాలు